google/wiki40b huggingface dataset:
गोविंदा तृतीय

गोविंदा तृतीय (793-814 ई.), एक प्रसिद्ध राष्ट्रकुट शासक थे जिन्होंने अपने कीर्तिवान पिता ध्रुव धरवर्षा के बाद सत्ता संभाली. सैन्य दृष्टि से वे अपने राजवंश के सर्वाधिक सफल राजा थे जिन्होंने दक्षिण में केप कोमोरिन से लेकर उत्तर में कन्नौज और पूर्व में बनारस से लेकर पश्चिम में भरूच तक अपनी सफलता के झंडे गाड़े. उन्हें प्रभुतावर्षा, जगतुन्गा, अनुपम, कृतिनारायण, पृथ्वीवल्लभ, श्रीवल्लभ, विमलादित्य, अतिशयधवल तथा त्रिभुवनधवल उपाधियों से सम्मानित किया गया। 804 के सोमेश्वर शिलालेख से ज्ञात होता है कि गामुन्दाब्बे उनकी पटरानी थीं।

प्रारंभिक मतभेद

हालांकि गोविंदा तृतीय सम्राट अवश्य बने, लेकिन कुछ आंतरिक पारिवारिक मतभेदों का सामना करने के बाद ही वे इस पद तक पहुंचे थे। उनके बड़े भाई कम्बरस (जिन्हें स्तंभ के नाम से भी जाना जाता था) भी सिंहासन पाने की आस लगाये बैठे थे, इसलिए बारह सरदारों के एक गठबंधन के साथ उन्होंने युद्ध का एलान कर दिया; यह सबकुछ नवसरी रिकॉर्ड में दर्ज है। संजन और सीसवयी जैसे अन्य रिकॉर्डों में गोविंदा तृतीय के लिए उनके भाई इन्द्र के समर्थन तथा कम्बरस की संयुक्त सेनाओं के खिलाफ विजय का उल्लेख किया गया है। तलकड के गंगा राजवंश के शिवमारा द्वितीय कम्बरस के साथ मिल गए थे लेकिन पराजय के पश्चात उन्हें दूसरी बार कारावास भेज दिया गया जबकि कम्बरस को माफ करते हुए गंगावाड़ी से शासन करने की अनुमति दे दी गयी।

कन्नौज पर कब्जा

गोविंदा तृतीय ने 800 ई. में बिदार जिले के मयूरखंडी स्थित अपनी राजधानी से अपने उत्तरी अभियान का संचालन किया। उन्होंने गुर्जर प्रतिहार नागभट्ट द्वितीय, पाल राजवंश के धर्मपाल तथा कन्नौज के तत्कालीन कठपुतली शासक चक्रयुद्ध को सफलतापूर्वक पराजित किया। ऐसा कहा जाता है कि नागभट्ट द्वितीय युद्ध क्षेत्र से भाग गया था। गोविंदा तृतीय के संजन शिलालेखों में उल्लिखित है कि गोविंदा तृतीय के घोड़े ने हिमालय की धाराओं से निकलने वाले बर्फीले पानी को पिया और उनके युद्ध हाथियों ने गंगा के पवित्र जल को चखा. मगध और बंगा के शासकों ने भी उनके समक्ष घुटने टेक दिए. 813 के एक शिलालेख के अनुसार गोविंदा तृतीय ने लता (दक्षिणी और मध्य गुजरात) पर विजय प्राप्त की और अपने भाई इंद्र को उस क्षेत्र का शासक बनाया. और यह प्रभावी रूप से राष्ट्रकुट साम्राज्य की एक शाखा बन गयी। बहरहाल, एक अन्य राय के अनुसार गोविंदा तृतीय के पास उत्तर में विंध्य तथा मालवा और दक्षिण में कांची के बीच के क्षेत्रों का नियंत्रण था, जबकि उनके साम्राज्य का केन्द्र बिंदु नर्मदा से लेकर तुंगभद्रा नदियों तक विस्तारित था।

दक्षिणी विजय अभियान

राष्ट्रकुट के प्रति शत्रुता का भाव रखने वाले पूर्वी चालुक्यों को पुनः गोविंदा तृतीय के क्रोध का सामना करना पड़ा; गोविंदा तृतीय ने चालुक्य विजयादित्य द्वितीय को पराजित किया और भीम साल्की को वहां के शासक के रूप में स्थापित कर दिया. उन्होंने कौशल नरेश को भी पराजित किया और आंध्र के कुछ हिस्सों पर कब्जा किया, तथा कांची में 803 ई. में पल्लव दांतीवर्मन पर विजय प्राप्त की. उन्होंने बिना कोई युद्ध लड़े ही सीलोन के राजा को भी अपने अधीन कर लिया। ऐसा कहा जाता है कि सीलोन के राजा ने उन्हें दो मूर्तियां भेजी थीं, उनका अधिपत्य स्वीकारने के प्रतीक के रूप में एक स्वयं की और दूसरी अपने मंत्री की.
राष्ट्रकुट साम्राज्य सैन्य सफलता के इन स्तरों तथा कीर्ति के चरमोत्कर्ष तक इससे पहले कभी नहीं पहुंचा था। गोविंदा तृतीय का निधन 814 ई. में हुआ। उनके भाई इंद्र ने इस अवधि के दौरान गुजरात (लता) राज्य की स्थापना की. उनके पश्चात उनके पुत्र अमोघवर्ष प्रथम ने सत्ता संभाली.
स्तानिस्लाव लॅम

स्तानिस्लाव लॅम (पोलिश भाषा: Stanisław Herman Lem, जन्म: 12 सितम्बर 1921, मृत्यु: 27 मार्च 2006) पोलैंड के एक प्रसिद्ध लेखक थे, जिन्होनें विज्ञान कथा साहित्य, दर्शनशास्त्र और तन्ज़ के क्षेत्रों में कई रचनाएँ प्रकाशित कीं। उनकी किताबों को 14 भाषाओँ में अनुवादित किया गया है और उनकी कुल मिलकर 2.7 करोड़ प्रतियाँ बिक चुकी हैं। उनका सब से मशहूर उपन्यास सन् 1961 में प्रकाशित होने वाले सोलारिस था, जिसपर आधारित तीन फ़िल्में बन चुकी हैं।

जीवनी

स्तानिस्लाव लॅम का जन्म 1921 में पोलैंड के ल्विव (Lviv) शहर में हुआ था। वे सबरीना वोलर और सैमुएल लॅम के पुत्र थे। सैमुएल लॅम स्वरग्रंथि के विशेषज्ञ और ऑस्ट्रो-हंगेरियाई सेना में चिकित्सक थे। उनकी परवरिश एक इसाई रोमन कैथोलिक की तरह की गई, लेकिन आगे चलकर उन्होंने अपने आप को एक भगवान में न मानने वाला नास्तिक घोषित कर दिया। उन्होने कहा के "इस दुनिया में इतना दुख-दर्द है कि मैं नहीं मानना चाहता कि किसी ने जान-बूझकर इसे बनाया होगा।" द्वितीय विश्वयुद्ध में पोलैंड पर जर्मन क़ब्ज़ा हो गया। लॅम का परिवार यहूदी जड़े रखता था और जर्मनी की नाट्ज़ी सरकार उस ज़माने में यहूदियों को मार रही थी। लॅम ने नकली काग़ज़ात के ज़रिये ज़िन्दगी बसर की। उन्होने एक कार-मिस्त्री का काम किया और जर्मनी के विरुद्ध अंदरूनी झड़पों में भी योगदान दिया। युद्ध के अंत में लॅम परिवार क्राकोव (Kraków) शहर जा बसा और वहाँ अपने पिता के ज़ोर देने पर लॅम ने यागिएलोनी विश्वविद्यालय (Uniwersytet Jagielloński) में डाक्टरी पढ़ी। वे सेना में चिकित्सक नहीं बनाना चाहते थे, इसलिए उन्होने अपने कुछ इम्तिहान जान-बूझकर फ़ेल कर दिए। उन्होंने एक वैज्ञानिक संस्थान में अनुसन्धान सहायक के रूप में काम करना शुरू कर दिया और अपने फ़ुर्सत के समय में कहानियाँ भी लिखे लगे।
उन दिनों में सोवियत संघ में जोसेफ़ स्टालिन का राज था और पोलैंड सोवियत संघ के गुट में था। स्टालिन की नीतियाँ सख़्त थीं और हर किताब के छपने से पहले सरकार की मंज़ूरी लेना आवश्यक था। सन् 1956 के बाद स्टालिनवाद की सख़्ती समाप्त हुई। 1956 से लेकर 1968 तक स्तानिस्लाव लॅम ने 17 किताबें पूरी करीं, जिनसे इन्हें देश-विदेश में ख्याति मिली। इनकी सब से प्रसिद्ध पुस्तकें "सोलारिस" (Solaris, 1961), "मालिक की आवाज़" (His Master's Voice, 1968) और "फ़ीयासको" (Fiasco, 1987) हैं।
लॅम की मृत्यु 84 वर्षों की आयु पर क्राकोव में 27 मार्च 2006 को हृदय रोग से हुई।
वटेश्वर

वटेश्वर (जन्म 880), दसवीं शताब्दी के भारतीय (काश्मीरी) गणितज्ञ थे जिन्होने 24 वर्ष की उम्र में वटेश्वर-सिद्धान्त नामक ग्रन्थ की रचना की और कई त्रिकोणमितीय सर्वसमिकाएँ प्रस्तुत कीं।  वटेश्वर-सिद्धान्त, खगोल शास्त्र और व्यावहारिक गणित से सम्बन्धित ग्रन्थ है जिसकी रचना सन् 904 में हुई थी।
निखिल आडवाणी

निखिल आडवाणी हिन्दी फ़िल्मों के एक निर्देशक हैं।
कोलकाता का भूगोल

कोलकाता पूर्वी भारत में 22°33′N 88°20′E निर्देशांक पर गंगा डेल्टा क्षेत्र में 1.5 मी (5 फ़ुट) से 9 मी (30 फ़ुट) की ऊंचाई पर स्थित है। शहर हुगली नदी के किनारे किनारे उत्तर-दक्षिण रैखिक फैला हुआ है। शहर का बहुत सा भाग एक वृहत नम-भूमि क्षेत्र था, जिसे भराव कर शहर की बढ़ती आबादी को बसाया गया है। शेष बची नम-भूमि जिसे अब ईस्ट कैल्कटा वेटलैंड्स कहते हैं, को रामसर सम्मेलन के अन्तर्गत अन्तर्राष्ट्रीय महत्त्व की नम-भूमि घोषित किया गया है।
अन्य गांगेय क्षेत्रों की तरह यहां की मिट्टी भी उपजाऊ जलोढ़ (अल्यूवियल) ही है। मिट्टी की ऊपरी पर्त के नीचे चतुर्धात्विक अवसाद, मिट्टी, गाद, एवं रेत की विभिन्न श्रेणियां अतथा बजरी आदि है। ये कण मिट्टी की दो पर्तों के बीच बिछे हुए हैं। इनमें से निचली पर्त 250 मी (820 फ़ुट) तथा 650 मी (2,133 फ़ुट) और ऊपरी पर्त 10 मी (33 फ़ुट) तथा 40 मी (131 फ़ुट) की मोटाई की है। भारतीय मानक ब्यूरो के अनुसार, शहर भूकंप प्रभावी क्षेत्र श्रेणी-तृतीय में आता है। यह श्रेणियां १-४ के बीच बढ़ते क्रम में होती हैं। यूएनडीपी रिपोर्ट के अनुसार वायु और चक्रवात के लिए यह अत्योच्च क्षति जोखिम क्षेत्र में आता है।
चमेली मेमसाब (1975 फ़िल्म)

संक्षेप

चमेली मेमसाहब मुख्यतः असमिया भाषा की सिनेमा है। बाद में इसे बंगाली और हिन्दी में बनाया गया। यह चाय बागान में काम करने वाली आदिवासी लडकी और चाय बागान के एक अंग्रेज मैनेजर के प्रेम की कहानी है।
मासाओका शिकी अंतर्राष्ट्रीय हाइकु पुरस्कार

मासाओका शिकी अंतर्राष्ट्रीय हाइकु पुरस्कार (अँग्रेजी:Masaoka Shiki International Haiku Awards), मात्सुयामा (जापान) में "शिमनामी कैडो 99 इन्टरनेशनल हाइकू कन्वेन्शन" में सितंबर 1999 में आधुनिक जापानी हाइकू के संस्थापक के नाम पर यह घोषणा की गयी। हाइकू एक जापानी काव्य विधा है, जिसका प्रचलन १६ वीं शताब्दी में प्रारम्भ हो गया था। एक जापानी कवि बाशो को हाइकू का जनक माना जाता है। एक शताब्दी पूर्व सन् 1900 ई0 के लगभग जापानी साहित्यकार मासाओका शिकि ( 1867-1902) ने विशिष्ट जापानी छंद “होक्कु” को एक नया नाम हाइकु (Haiku) दिया जिसने लोकप्रियता के बड़े मानकों को प्राप्त किया। यह पुरस्कार जापानी कविता हाइकू को विश्व स्तर पर प्रतिष्ठापित करने और दुनिया का ध्यान आकर्षित करने वाले व्यक्तित्व को दिया जाता है।

उद्देश्य

मासाओका शिकी अंतर्राष्ट्रीय हाइकु पुरस्कार उन्हें प्रदान किया जाता है, जो हाइकू की रचनात्मकता की स्थापना के प्रति जागरूकता पैदा करने के उद्देश्य से विकास और राष्ट्रीयता या भाषा की परवाह किए बिना उल्लेखनीय योगदान देता है तथा हाइकू के माध्यम से अपने क्षेत्र में एक मजबूत हित और व्यापक अंतरराष्ट्रीय दृष्टिकोण स्थापित करता है। यह पुरस्कार, विशेष रूप से किसी क्षेत्र तक सीमित नहीं है, यही कारण है कि हाइकू लिखने वाले कवियों, लेखकों, अनुवादकों, निबंधकारों, संपादकों आदि को पुरस्कार चयन में समान स्थान दिया जाता है।
रोबेर्तो कर्लोस् पवोन् कर्रेओन्

लेखक, अनुवादक, निबंधकार और कवि मूल पुएब्ल दे सरगोस, मेक्सिको से २ नवम्बर १९७५ जन्म. लैटिन अमेरिका के पहले कोश ने लिखा, चीनी में.
संजय मिश्रा

जीवन

संजय मिश्रा का जन्म बिहार ,पटना में एक हिन्दू परिवार में सन १९६३ में हुआ था। इनके पिता शम्भुनाथ मिश्रा जो कि एक पत्रकार है। इन्होंने अपनी शिक्षा वाराणसी से केंद्रीय विद्यालय बीएचयू कैम्पस से की। इसके बाद इन्होंने बैचलर की डिग्री पूरी करने के बाद राष्ट्रीय ड्रामा स्कूल में प्रवेश किया और सन १९८९ में स्नातक हो गए।
संजय मिश्रा ने अपने पहला अभिनय जो कि एक टेलीविज़न धारावाहिक में (चाणक्य (धारावाहिक) ) में किया था ,इससे पहले इन्होंने अमिताभ बच्चन के साथ भी कार्य करने का मौका मिला  था।

फ़िल्मों में अभिनय

संजय ने २००६ में लगातार एक के बाद एक एक सुपरहिट फ़िल्मों -गोलमाल: फन अनलिमिटेड और धमाल में काम करने का का मौका मिला। इनके अलावा ये २०१५ की एक और हिट फ़िल्म प्रेम रतन धन पायो में भी कार्य करने का मौका मिला। 
संजय मिश्र ने भारत की पहली पीओवी यानी पॉइंट ऑफ़ व्यू तकनीक को लेकर बनी हिंदी फिल्म राखोश में मुख्य भूमिका निभाई है।
यूनिटेक कप 2006

यूनिटेक कप 2006 का घरेलू मैच श्रीलंका और भारत के बीच द्विपक्षीय एक दिवसीय क्रिकेट मैच था। यूनिटेक कप मूल रूप से श्रीलंका में, श्रीलंका, भारत और दक्षिण अफ्रीका के बीच आयोजित एक त्रिकोणीय वनडे क्रिकेट टूर्नामेंट था। हालांकि, दक्षिण अफ्रीका ने कोलंबो में पास के एक बम विस्फोट के संबंध में सुरक्षा मुद्दों के कारण निकाला, जो स्टेडियम से दूर नहीं था। टूर्नामेंट जुड़नार मूल रूप से डंबुला और कोलंबो के शहरों में आयोजित किए जाने थे, लेकिन बाद में केवल कोलंबो में ही खेलने के लिए संशोधित किया गया।
प्रत्येक टीम को प्रत्येक प्रतिद्वंद्वी के खिलाफ 4 मैचों, 2 खेलने के लिए, फाइनल के लिए क्वालीफाइंग सर्वश्रेष्ठ दो टीमों के साथ करना था। श्रीलंका के घरों में पसंदीदा होने के आंकड़ों के बावजूद, श्रृंखला कुछ ही समय में सबसे अधिक प्रतिस्पर्धी टूर्नामेंटों में से एक थी। यह दक्षिण अफ्रीकी टीम में कई महत्वपूर्ण चोटों के बावजूद था।

सुरक्षा के मुद्दे

टूर्नामेंट की पूर्व संध्या पर, 14 अगस्त 2006 को श्रीलंका और दक्षिण अफ्रीका के बीच उद्घाटन मैच को मूसलाधार बारिश के कारण बंद कर दिया गया था। प्रत्येक अनुसूचित मैच के लिए रिजर्व दिवस के साथ, यह एक बड़ा मुद्दा नहीं था, लेकिन स्टेडियम से केवल 2 किलोमीटर की दूरी पर एक बम विस्फोट टूर्नामेंट में लुप्त हो गया। यह दक्षिण अफ्रीकी खिलाड़ियों की बढ़ती चिंताओं की वजह से था, जो बाहर निकालने के लिए तैयार थे, लेकिन यदि सुरक्षा मूल्यांकन इसे सुरक्षित मानते हैं तो यह खेल जारी रखने के लिए तैयार थे। दक्षिण अफ़्रीकी क्रिकेट बोर्ड के एक आधिकारिक बयान में यह कहा गया था कि टीम "अस्वीकार्य स्तर" पर होने वाले मौजूदा जोखिम के कारण बाहर निकल जाएगी।
श्रीलंकाई बोर्ड ने 5 मैच वाली द्विपक्षीय श्रृंखला पर विचार करने के लिए भारतीय क्रिकेट कंट्रोल बोर्ड को मनाया, लेकिन बीसीसीआई ने 3-मैच श्रृंखला स्वीकार की।
एक संशोधित जुड़नार सूची को काफी देरी और दक्षिण अफ़्रीकी द्वारा किए गए निर्णय के बाद जारी किया गया था।
ठ्री रल्पचन

ठ्री रल्पचन (ཁྲི་རལ་པ་ཅན། 802-841) तिब्बत के 42 वें तिब्बती सम्राट है।
उत्थापक कलनविधि

कम्प्यूटर के डिस्क के भुजा (आर्म) और सिर (हेड) की गति निर्धारण की कलनविधि का नाम उत्थापक कलनविधि (elevator algorithm या SCAN) है। डिस्क पर सूचना लिखने (राइट) या लिखी सूचना को पढ़ने (रीड) के लिए यह गति आवश्यक होती है।
इस अल्गोरिद्म का नाम भवनों में लगने वाले 'उत्थापक' (एलिवेटर) के नाम पर रखा गया है। भवनों में लगे उत्थापक वर्तमान गति की दिशा (ऊपर या नीचे) में तब तक आगे बढ़ते रहते हैं जब तक खाली न हों जाँय। वे तभी रुकते हैं जब किसी को बीच में उतरना हो या उसी दिशा में जाने का इच्छुक रास्ते में (बाहर) प्रतीक्षारत हो।
जहाँ तज इस कलनविधि को कार्यान्यवित करने का प्रश्न है, ड्राइव रीड/राइट के बाकी बचे निवेदनों की सूचना रखता है। इसके साथ यह भी जानकारी रखता है कि किस सिलिण्डर पर लिखना/पढ़ना है। सिलिण्डर-संख्या कम हो तो उसका अर्थ है कि सम्बन्धित सिलिण्डर के पास है जबकि अपेक्षाकृत बड़ी सिलिण्डर-संख्या बताती है कि सिलिण्डर स्प्लिण्डिल से दूर है।
अंत

अंत अथवा अन्त शब्द के सामान्य अर्थ समाप्ति, खत्म हो जाना, किसी का नष्ट होने से होता है।

मूल

अन्त

संबंधित शब्द

अन्तिम, अन्तकाल, अन्तकारी, अन्तक्रिया, अन्तगति, अंतग

अन्य भारतीय भाषाओं में निकटतम शब्द

आखिर (फारसी)
शुक्रयान-1

वर्तमान स्थिति

चंद्रयान और मंगलयान (मंगल ऑर्बिटर मिशन) की सफलता के आधार पर, इसरो वैज्ञानिकों की एक टीम मंगल और शुक्र के भविष्य अन्तग्रह मिशन के लिए व्यवहार्यता का अध्ययन कर रही है। इस तरह के अन्तग्रह अन्तरिक्ष उडान की योजनाओं पर चर्चा चल रही है। और अध्ययन दल मंगल और शुक्र के मिशन के लिए विभिन्न अवसरों और विकल्पों की तलाश कर रहा है। अध्ययन दल की सिफारिशों के आधार पर, शुक्र और मंगल ग्रह के मिशन की योजना तैयार की जाएगी।
भारत सरकार ने अपने बजट 2017-18 में इसे मंजूर कर दिया। और वित्त मंत्री अरुण जेटली ने अंतरिक्ष विभाग के बजट में 23 प्रतिशत की वृद्धि प्रदान की। अंतरिक्ष विज्ञान अनुभाग के तहत, बजट में "मंगलायान २ और शुक्र के लिए मिशन" प्रावधानों का उल्लेख है।

भारत के बाहर से रुझान

जैक्स ब्लमॉन्ट, एक ज्योतिषविज्ञानी, ने भारतीय अंतरिक्ष अनुसंधान संगठन को ऑर्बिटर से अलग होने के बाद ग्रह के बेहद गर्म वायुमंडल में तैनात करने के लिए गुब्बारे के साथ कई उपकरणों को डिज़ाइन करने की पेशकश की है।

नासा के साथ भागीदारी

फ़रवरी, 2017 में भारत की यात्रा पर, नासा के जेट प्रणोदन प्रयोगशाला के निदेशक माइकल एम वॉटकिन्स ने कहा कि वे कम से कम एक टेलीकमेटिक्स मॉड्यूल डालने के लिए उत्सुक होंगे ताकि नासा के रोवेर्स और भारतीय उपग्रह एक दूसरे से बात कर सकें। वाटकिंस ने कहा कि शुक्र के लिए एक मिशन बहुत ही सार्थक है क्योंकि इस ग्रह के बारे में बहुत कम समझा जाता है और नासा भारत की पहली यात्रा में शुक्र के साथ भागीदारी करने में दिलचस्पी लेगा। उस दिशा में, नासा और इसरो ने इस मिशन को शक्ति प्रदान करने के लिए विद्युत प्रणोदन का उपयोग करने के लिए संयुक्त रूप से अध्ययन करने की कोशिश पर बातचीत शुरू कर दी है।
तुल्य नॉर्टन

Norton's theorem is an alternative to thevenin's theorem.
according to this theorem,any two terminal active network,when viewed from output terminals is equivalent to a constant current source in parallel with a resistance.
हबीब जालिब

हबीब जालिब (उर्दू: حبیب جالب) एक पाकिस्तानी क्रांतिकारी कवि, वामपंथी कार्यकर्ता और राजनीतिज्ञ जिसने मार्शल लॉ, अधिनायकवाद और राज्य दमन का विरोध किया। पाकिस्तानी शायर फैज अहमद फैज ने उसे यह कह कर श्रद्धांजलि अर्पित की थी कि वह  वास्तव में आम जनता का कवि था।

प्रारंभिक जीवन

हबीब जालिब का जन्म 24 मार्च 1928 को पंजाब के होशियारपुर में हुआ था।  भारत के बंटवारे को हबीब जालिब नहीं मानते थे।  लेकिन घर वालों की मोहब्बत में इन्हें पाकिस्तान जाना पड़ा।

शायरी और कविता

तुमसे पहले जो इक शख्स यहां तख्तनशीं था 

उसको भी अपने खुदा होने का इतना ही यकीं था..
घमनेर

घमनेर एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
घमनेर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १४९  है।
राजेश्वरी चटर्जी

राजेश्वरी चटर्जी (२४ जनवरी १९२२- ३ सितम्बर २०१०) एक भारतीय वैज्ञानिक और एक शिक्षिका थी। वह कर्नाटक से पहली महिला इंजीनियर थी। भारतीय विज्ञान संस्थान (आईआईएससी), बंगलौर में उसके कार्यकाल के दौरान, चटर्जी एक प्रोफेसर थी और फिर बाद में इलेक्ट्रो-संचार इंजीनियरिंग विभाग के अध्यक्ष थी।

प्रारंभिक जीवन और शिक्षा

चटर्जी का जन्म १९२२ में कर्नाटक में हुआ था। उन्होंने 'विशेष अंग्रेजी स्कूल " मे प्राथमिक शिक्षा प्राप्त की जो उनकी दादी द्वारा स्थापित किया गया था। अपनी स्कूली शिक्षा पूरी करने के बाद वह बेंगलुरु के सेंट्रल कॉलेज मे गए जहां उन्होंने गणित में बी.एस और एम एस सी की डिग्री प्राप्त की।
१९४३ में, उनकी एम एस सी के बाद, वह विद्युत प्रौद्योगिकी विभाग में भारतीय विज्ञान संस्थान (आईआईएससी), बंगलौर में एक शोध छात्र के रूप में संचार के क्षेत्र में शामिल हो गई।
१९४६ में, उनका दिल्ली सरकार द्वारा एक "उज्ज्वल छात्र" के रूप में चयनित किया और एक छात्रवृत्ति दिया गया, उच्च शिक्षा प्राप्त करने के लिए विदेश जाने के लिए और उन्होंने संयुक्त राज्य अमेरिका जाने का फैसला किया।
१९५३ में पीएचडी की डिग्री प्राप्त करने के बाद, वह भारत लौट आए और आईआईएससी पर विद्युत संचार इंजीनियरिंग विभाग में शामिल हो गई।
संध्या (पुस्तक)

संध्या (मलयालम: സന്ധ്യ) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1982 में पहली बार मलयालम भाषा में प्रकाशित हुआ।
टी. एन. सीमा

डॉ टी. एन. सीमा (जन्म १ जून १९६३) एक भारतीय सामाजिक कार्यकर्ता, शिक्षक और राजनीतिज्ञ है। फिहाल वो भारतीय कम्युनिस्ट पार्टी (मार्क्सवादी) के लिए केरल से निर्वाचित संसद सदस्य (राज्यसभा के लिए) हैं। डॉ टी. एन. सीमा १ जून १९६३ को भारतीय राज्य केरल के थ्रिसूर में जन्म हुआ। वह केरल विश्वविद्यालय से स्नातक हैं और मास्टर ऑफ आर्ट्स (मलयालम) में केरल विश्वविद्यालय से किया। उन्होंने पीएच.डी. मलयालम में और फिर तमिल में डिप्लोमा किया केरल विश्वविद्यालय से। टी एन सीमा केरल के राज्य अध्यक्ष और राष्ट्रीय उपराष्ट्रपति एआईडवाए भी हैं, और केरल में सीपीआई (एम) के राज्य समिति के सदस्य हैं।
ठाकुर शिवकुमार सिंह

ठाकुर शिवकुमार सिंह (1870-1968) काशी नागरीप्रचारिणी सभा के संस्थापकों में से एक थे। आपने चंदौली के मिडिल स्कूल में शिक्षा प्राप्त की। तत्पश्चात् स्वर्गीय पं॰ श्री रामनारायण मिश्र और बाबू श्यामसुंदर दास जी तथा अन्य सहयोगियों को साथ लेकर ये सभा की उन्नति में लग गए।
अध्ययन के समय तत्कालीन विद्वान् श्री सुधाकर द्विवेदी तथा हिंदी के सर्वप्रथम उपन्यासकार श्री देवकीनंदन खत्री आदि विद्वानों के संपर्क का इनपर पर्याप्त प्रभाव पड़ा। दसवीं श्रेणी में उत्तीर्ण होने पर आपने लखनऊ के सी.टी. (C.T.) ट्रेनिंग कालेज में शिक्षण कला का अध्ययन किया।
ट्रेनिंग के पश्चात् आपने चुनार के एक विद्यालय में एक वर्ष तक प्रधानाध्यापक का कार्य किया। वहाँ लोगों के साथ प्रेमव्यवहार तथा अनुशासनशीलता के कारण आप लोकप्रिय हो गए। फलस्वरूप वहाँ के तत्कालीन अंग्रेज निरीक्षक ने आपकी प्रशंसा इलाहाबाद में शिक्षा संचालक से की, जिसके परिणामस्वरूप आप राजकीय सेवा में ले लिए गए और डिप्टी इंस्पपेक्टर के पद पर नियुक्त हुए। इसके पश्चात् आप इलाहाबाद की नगरपालिका की शिक्षा संस्था में सुपरिटेंडेंट बनाए गए। आपने जहाँ-जहाँ कार्य किया, सभी स्थानों में अपनी कर्तव्यनिष्ठा, अदम्य साहस तथा उत्साह का परिचय दिया।
भारतीय संस्कृति की रक्षा तथा हिंदी शिक्षा का प्रचार आपके ये दो मुख्य उद्देश्य थे। आपको ब्रिटिश सरकार से राय साहब की पदवी प्राप्त हुई थी। आपने वायसराय से मिलकर डिप्टी इंस्पेक्टरों के वेतनक्रम की वृद्धि करवाई थी। उतने वेतन तक आप नहीं पहुँच सके थे, परंतु अन्य पदाधिकारियों को बड़ा लाभ हुआ। सरकारी नौकरी में व्यस्त रहते हुए भी आपका अध्ययन, लेखन तथा नागरीप्रचारिणी सभा की उन्नति के प्रयास जारी रहे। आपकी लिखी पुस्तकें "कालबोध", "हिंदी सरल व्याकरण" "आदर्श माताएँ", आदर्श पतिव्रताएँ, "पंचम जार्ज की जीवनी" आदि विशेष प्रसिद्ध हैं।
जॉन पॉम्बे मगुफुली

शिक्षा

इन्होने 1988 में रसायन विज्ञान और गणित के साथ दार इस सलाम विश्वविद्यालय से स्नातक की उपाधि प्राप्त की। वर्ष १९९४ में रसायन विज्ञान में परास्नातक और २००९ में डॉक्टरेट की उपाधि दार इस सलाम विश्वविद्यालय से ही प्राप्त की।

बाहरी कड़ियाँ

ट्विटर पर जॉन पॉम्बे मगुफुली
श्वेता बासु प्रसाद

प्रारंभिक जीवन

श्वेता बासु प्रसाद का जन्म जमशेदपुर, बिहार में हुआ था (जो अब झारखण्ड में हैं)। उसके बाद वह अपने परिवार के साथ उनके बचपन में ही मुंबई चले गए। उनके पिता अनुज बिहार से हैं और माता सरमिष्टा पछिम बंगाल से हैं। श्वेता के दादा इंटेलिजेंस ब्यूरो में एक प्रमुख परिचालन अधिकारी के रूप में सेवानिवृत्त हुए थे। उनके पिता अनुज श्रीराम केंद्र, नई दिल्ली से एक निर्देशन और अभिनय डिप्लोमा धारक हैं। 
उन्होंने आर एन पोडार हाई स्कूल, सांताक्रूज़, मुंबई से वाणिज्य का अध्ययन किया। उन्होंने अपने माँ का पहला नाम "बासु" भी अपने स्क्रीन नाम में जोड़ा।

करियर

११ वर्ष की आयु में प्रसाद ने अपने एक्टिंग करियर की शरूआत की थी "मकडी" फिल्म में। विशाल भारद्वाज द्वारा निर्देशित ओईस फिल्म में उन्होंने दोहरी भूमिकाए "चुन्नी" और "मुन्नी" का किरदार निभाया था, जिसके लिए उन्हें राष्ट्रीय पुरस्कार भी मिला था। बतौर बाल कलाकार उन्होंने "करिश्मा का करिश्मा" और "कहानी घर घर की" जैसे टीवी सेरिअल्स में भी काम किया। २००५ में, उसने फिल्म इकबाल में अभिनय किया फिल्म में खादीजा के रूप में उनके प्रदर्शन ने उन्हें ५ वां कराची इंटरनेशनल फिल्म फेस्टिवल में सर्वश्रेष्ठ सहायक अभिनेत्री का पुरस्कार सहित कई पुरस्कार हासिल किए। 
२००८ में उन्होंने तेलुगू सिनेमा में अपना करियर शुरू किया था फिल्म "कोठा बंगारू लोकं" और यह फिल्म बड़ी व्यावसायिक सफलता बनी। 
श्वेता ने जन मीडिया और पत्रकारिता में स्नातक किया और एक उन्होंने "रूट्स" नामक एक भारतीय शास्त्रीय संगीत पर एक वृतचित्र तैयार किया जिसमें शास्त्रीय संगीत उद्योग के दिग्गज संगीत जैसे पं शिवकुमार शर्मा, ए आर रहमान, विशाल भारद्वाज, पं हरिप्रसाद चौरसिया, शुभा मुदगल, अमजद अली खान, गुलजार, डॉ एल सुब्रमण्यम, डॉ किरण सेठ, पं नयन घोष आदि हिस्सा थे। 
श्वेता बासु ने इसके बाद फिर बालाजी टेलेफिल्म्स के एतिहासिक टीवी शो "चन्द्रनंदनी" में काम करना शुरू किया जिसमे वह अभी लीड रोल "नंदिनी" का किरदार निभा रही हैं। 
श्वेता ने हिंडो फिल्मो में भी धर्मा प्रोडक्टनस की फिल्म "बद्रीनाथ की दुल्हनिया" से वापसी की।
रेड हिल्स

रेड हिल्स एक झील है जिससे चेन्नई शहर को पीने के पानी की आपुर्ती होती है। इसे पुझहल झील भी कहॉ जाता है।
राव रूड़ा सिंह

एक जंगली इलाके की जागीर को तिजारा के कुलीन अहीर शासक राव रुडा सिंह ने रेवाड़ी राज्य के रूप मे स्थापित किया था। यह जागीर उन्हें मुगल शासक हुमायूँ को मेधावी सैन्य सेवाओं के बदले में वर्ष 1555 में प्राप्त हुयी थी।  राव रुडा सिंह ने रेवाड़ी से 12 किलोमीटर दूर दक्षिण पूर्व म स्थित एक छोटे से गाँव बोलनी को अपना मुख्यालय बनाया। उन्होने जंगलों की सफाई करवा के कई नए गाँव स्थापित किए थे।

इतिहास

मुगल बादशाह हुमायूँ दिल्ली के राज सिंहासन पर शेर शाह सूरी ने कब्जा कर लिया था। हुमायूँ जब अपने दिल्ली के राज्य को सूरी से वापस पाने के इरादे से काबुल से लौट कर दिल्ली आक्रमण हेतु आया, तो अहीरवाल के राव रुडा सिंह ने जरूरत के समय अपनी पूरी सैन्य शक्ति से दिल्ली जीतने में हुमायूँ की मदद की। राव की सैन्य सेवाओं के बदले प्रसन्नतापूर्वक राव रुडा सिंह को एक बड़ी जागीर भेंट में दी जो कालांतर में रेवाड़ी के नाम से प्रसिद्ध हुयी।
मुगलों व अहीरों का परस्परिक सहयोग व राजनैतिक संबंध वर्ष 1555 से शुरू होकर पीढ़ियों तक चला तथा हुमायूँ से लेकर बहादुर शाह जफर तक व राव रुडा सिंह से राव तुलाराम सिंह के शासन (वर्ष 1857) तक 300 वर्ष कायम रहा।
किशोर वैज्ञानिक प्रोत्साहन योजना

किशोर वैज्ञानिक प्रोत्साहन योजना भारत सरकार द्वारा विद्यालयों तथा स्नातक छात्रों को दी जाने वाली एक छात्रवृत्ति है जिसका संयोजन भारतीय विज्ञान संस्थान, बंगलोर करती है। यह विज्ञान, प्रौद्योगिकी तथा औषधि क्षेत्र में प्रदान की जाती है।
यह छात्रवृत्ति योजना विज्ञान एवं प्रौद्योगिकी विभाग, भारत सरकार द्वारा 1999 में की गई थी। इस योजना का मुख्य उद्देश्य प्रतिभावान एवं अभिप्रेरित विद्यार्थियों की खोज कर उन्हें मूलभूत विज्ञान में अनुसंधान में करियर बनाने लिए प्रोत्साहित करना है। यह कार्यक्रम विद्यार्थियों को अध्धयन में उनकी प्रतिभा को पहचानने में मदद करता है एवं देश की सर्वश्रेष्ठ योग्यता को शोध और विकास के लिए तैयार करता है। चयनित के. वी. पी. वाई. अध्येता को पूर्व-पीएचडी स्तरों तक छात्रवृति एवं आकस्मिक अनुदान प्रदान किया जाता है। इसके अतिरिक्त, के. वी. पी. वाई. अध्येताओं के लिए देश के प्रतिष्ठित शोध एवं शैक्षणिक संस्थानों में ग्रीष्मकालीन शिविरों का आयोजन किया जाता है।
विज्ञान एवं प्रौद्योगिकी विभाग ने के. वी. पी. वाई. कार्यक्रम के आयोजन एवं कार्यान्वयन की सभी जिम्मेदारियाँ भारतीय विज्ञान संस्थान, बेंगलुरु को प्रदान की है। इस योजना के कार्यान्वयन की देख-रेख के लिए एक प्रबंधन समिति एवं एक राष्ट्रीय सलाहकार समिति (NAC) स्थापित की गयी है। के. वी. पी. वाई. कार्यक्रम के दिन-प्रतिदिन एवं शैक्षणिक पहलुओं को एक मूल समिति संचालित करती है।
चुम्बकीय प्रशीतन

चुम्बकीय प्रशीतन (Magnetic refrigeration), ठण्डा करने की एक प्रौद्योगिकी है जो चुम्बक ऊष्मीय प्रभाव (magnetocaloric effect) पर आधारित है। इस तकनीक का उपयोग करके सामान्य प्रशीतकों से मिलने वाला ताप तो प्राप्त किया ही जा सकता है, इसकी सहायता से अत्यन्त कम ताप भी प्राप्त किया जा सकता है।